CELEX: 31975R0388
Language: el
Date: 1975-02-13 00:00:00
Title: Κανονισμός (ΕΟΚ) αριθ. 388/75 του Συμβουλίου της 13ης Φεβρουαρίου 1975 περί ανακοινώσεως στην Επιτροπή των εξαγωγών υδρογονανθράκων προς τρίτες χώρες

Avis juridique important

|

31975R0388

Κανονισμός (ΕΟΚ) αριθ. 388/75 του Συμβουλίου της 13ης Φεβρουαρίου 1975 περί ανακοινώσεως στην Επιτροπή των εξαγωγών υδρογονανθράκων προς τρίτες χώρες  

Επίσημη Εφημερίδα αριθ. L 045 της 19/02/1975 σ. 0001 - 0005 Φινλανδική ειδική έκδοση: Κεφάλαιο 12 τόμος 1 σ. 0067  Ελληνική ειδική έκδοση: Κεφάλαιο 12 τόμος 1 σ. 0076  Σουηδική ειδική έκδοση: Κεφάλαιο 12 τόμος 1 σ. 0067  Ισπανική ειδική έκδοση: Κεφάλαιο 12 τόμος 2 σ. 0031  Πορτογαλική ειδική έκδοση : Κεφάλαιο 12 τόμος 2 σ. 0031 

ΚΑΝΟΝΙΣΜΟΣ (ΕΟΚ) αριθ. 388/75 ΤΟΥ ΣΥΜΒΟΥΛΙΟΥ της 13ης Φεβρουαρίου 1975 περί ανακοινώσεως στην Επιτροπή των εξαγωγών υδρογονανθράκων προς τρίτες χώρεςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 5 και 213,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι η καθιέρωση κοινής ενεργειακής πολιτικής συγκαταλέγεται μεταξύ των στόχων που έχουν καθορίσει οι Κοινότητες και ότι εναπόκειται στην Επιτροπή να προτείνει τα μέτρα που πρέπει να ληφθούν για το σκοπό αυτόν- ότι ο σχηματισμός μιας γενικής εικόνας του εφοδιασμού της Κοινότητος αποτελεί στοιχείο αυτής της πολιτικής, προκειμένου ιδίως να επιτραπεί στην Κοινότητα να προβεί στις αναγκαίες συγκρίσεις- ότι η πραγματοποίηση της προσπάθειας αυτής, όσον αφορά το αργό πετρέλαιο, τα προϊόντα πετρελαίου και το φυσικό αέριο, απαιτεί την κατά το δυνατόν ακριβέστερη γνώση των εξαγωγών, τόσο για τη διαμόρφωσή τους στο παρελθόν όσο και για τη μελλοντική τους  εξέλιξη- ότι η ακριβής γνώση της καταγωγής, του προορισμού και της ποιότητος αυτών των προϊόντων είναι εξ ίσου απαραίτητη- ότι, για τον σκοπό αυτόν, τα Κράτη μέλη οφείλουν να ανακοινώνουν στην Επιτροπή, ενδεχομένως με επεξηγηματικές παρατηρήσεις, τα στατιστικά στοιχεία των εξαγωγών που πραγματοποιήθηκαν κατά τη διάρκεια του παρελθόντος εξαμήνου, καθώς και μία γενική  εκτίμηση των προβλεπομένων εξαγωγών του επομένου έτους- ότι για το σκοπό αυτόν τα ενδιαφερόμενα πρόσωπα και οι επιχειρήσεις πρέπει να υποχρεώνονται να ανακοινώνουν στα Κράτη μέλη τις πληροφορίες που θα τους επιτρέψουν να εκπληρώσουν την ανωτέρω  υποχρέωση- ότι η Επιτροπή πρέπει να έχει τη δυνατότητα να συντομεύει τις προθεσμίες ανακοινώσεως αυτών των στοιχείων, να τροποποιεί τις περιόδους στις οποίες πρέπει να αναφέρονται οι ανακοινώσεις και, ενδεχομένως, να ζητά προσωρινά την ανακοίνωση των εκτιμήσεων  κατά επιχείρηση- ότι η Επιτροπή πρέπει να έχει τη δυνατότητα να θεσπίζει, κατά περίπτωση, ορισμένους κανόνες εφαρμογής, όπως η μορφή ή το περιεχόμενο των υποβαλλομένων ανακοινώσεων- ότι πρέπει να διασφαλισθεί ο σεβασμός των υποχρεώσεων που προβλέπονται στον παρόντα κανονισμό καθώς και ο εμπιστευτικός χαρακτήρας των συλλεγομένων στοιχείων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Τα Κράτη μέλη ανακοινώνουν στην Επιτροπή, σύμφωνα με τους ακόλουθους κανόνες και τη διαδικασία που καθορίζεται στο παράρτημα 1, τις πληροφορίες που συνέλεξαν βάσει των διατάξεων του άρθρου 2, σχετικά με τις εξαγωγές του αργού πετρελαίου και  των προϊόντων πετρελαίου της κλάσεως 27.09 και των διακρίσεων 27.10 Α, Β, Γ I και Γ II του κοινού δασμολογίου καθώς και του φυσικού αερίου της διακρίσεως 27.11 Β II του κοινού δασμολογίου:  α) το αργότερο μέχρι τις 30 Σεπτεμβρίου και τις 31 Μαρτίου κάθε έτους, τις εξαγωγές που πραγματοποιήθηκαν κατά τη διάρκεια του προηγούμενου ημερολογιακού εξαμήνου ανά επιχείρηση- β) το αργότερο μέχρι τις 31 Δεκεμβρίου κάθε έτους, τις προβλεπόμενες εξαγωγές για το επόμενο έτος, για όλες τις επιχειρήσεις του οικείου Κράτους μέλους συνολικά.  Τα Κράτη μέλη συμπληρώνουν ενδεχομένως τις ανακοινώσεις που υποβάλλουν με επεξηγηματικές παρατηρήσεις.  2. Κατά την έννοια του παρόντος κανονισμού, ως εξαγωγή νοείται η έξοδος από το τελωνειακό έδαφος της Κοινότητος αργού πετρελαίου, προϊόντων πετρελαίου και φυσικού αερίου, με εξαίρεση όσων από τα προϊόντα αυτά ευρίσκονται υπό καθεστώς αναστολής ή  επιστροφής δασμών ή άλλων επιβαρύνσεων κατά την εισαγωγή, ιδίως υπό καθεστώς τελωνειακής αποταμιεύσεως, ελευθέρων ζωνών, προσωρινής εισδοχής, διαμετακομίσεως ή διακινήσεως προς τρίτες χώρες υπό καθεστώς τελειοποιήσεως προς επανεξαγωγή.   Άρθρο 2  Για την εκπλήρωση της υποχρεώσεως που αναφέρεται στο άρθρο 1, κάθε πρόσωπο ή επιχείρηση που έχει εξάγει ή πρόκειται να εξάγει ετησίως από την Κοινότητα τουλάχιστο 100 000 τόννους αργού πετρελαίου, προϊόντων πετρελαίου ή ισοδύναμη ποσότητα  φυσικoύ αερίου, οφείλει να ανακοινώνει, σύμφωνα με τη διαδικασία που καθορίζεται στο παράρτημα II, στο Κράτος μέλος από το οποίο πραγματοποιήθηκαν ή πρόκειται να πραγματοποιηθούν οι ανωτέρω εξαγωγές:  α) πριν από τις 15 Σεπτεμβρίου και τις 15 Μαρτίου κάθε έτους, τις εξαγωγές που πραγματοποιήθηκαν κατά τη διάρκεια του προηγούμενου ημερολογιακού εξαμήνου- β) πριν από τις 15 Δεκεμβρίου κάθε έτους, τις εξαγωγές που προβλέπεται να πραγματοποιηθούν το επόμενο έτος.   Άρθρο 3  Προκειμένου να καταστεί δυνατό στην Επιτροπή να εκτιμήσει την κατάσταση του εφοδιασμού, τα Κράτη μέλη οφείλουν σύμφωνα με τη διαδικασία που καθορίζει η Επιτροπή:  - να υποβάλλουν τις ανακοινώσεις που προβλέπονται από τα άρθρα 1 και 2 σε συντομευμένες προθεσμίες ή για τροποποιημένες περιόδους,  - να υποβάλλουν ενδεχομένως, προσωρινά, τις ανακοινώσεις που προβλέπονται από το άρθρο 1 παράγραφο 1 περίπτωση β), ανά επιχείρηση.   Άρθρο 4  Εκτός των ορίων που καθορίζονται από τον παρόντα κανονισμό και τα παραρτήματά του, η Επιτροπή εξουσιοδοτείται να εκδίδει διατάξεις εφαρμογής σχετικά με τη μορφή, το περιεχόμενο και τις λοιπές λεπτομέρειες των ανακοινώσεων που προβλέπονται στα  άρθρα 1, 2 και 3.   Άρθρο 5  Η Επιτροπή υποβάλλει στο Συμβούλιο περίληψη των στοιχείων που συλλέγονται κατ' εφαρμογή του παρόντος κανονισμού.   Άρθρο 6  Οι πληροφορίες που διαβιβάζονται κατ'εφαρμογή του παρόντος κανονισμού έχουν εμπιστευτικό χαρακτήρα. Η διάταξη αυτή δεν εμποδίζει τη δημοσίευση γενικών πληροφοριών ή περιλήψεων, οι οποίες δεν περιέχουν ατομικά στοιχεία των επιχειρήσεων.   Άρθρο 7  Τα Κράτη μέλη λαμβάνουν τα αναγκαία μέτρα προκειμένου να διασφαλίσουν την τήρηση των υποχρεώσεων που απορρέουν από τα άρθρα 2, 3 και 6.   Άρθρο 8  Ο παρών κανονισμός αρχίζει να ισχύει ένα μήνα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Φεβρουαρίου 1975.  Για το Συμβούλιο Ο Πρόεδρος P. BARRY    ΠΑΡΑΡΤΗΜΑ I   Ανακοινώσεις των Κρατών μελών προς την Επιτροπή  Οι ανακοινώσεις αυτές περιλαμβάνουν τα ακόλουθα στοιχεία:  Α. Για τις εξαγωγές που πραγματοποιήθηκαν κατά τη διάρκεια του ημερολογιακού εξαμήνου που προηγείται της υποβολής της δηλώσεως:  Για τις εξαγωγές του αργού πετρελαίου της κλάσεως 27. 09, των προϊόντων πετρελαίου που υπάγονται στις διακρίσεις 27.10 Α, Β, Γ, I και Γ II και για το φυσικό αέριο που υπάγεται στη διάκριση 27.11 Β II του κοινού δασμολογίου:  Υποβολή του συνόλου των στοιχείων τα οποία συνέλεξαν οι κυβερνήσεις από τα πρόσωπα ή τις επιχειρήσεις, συμπεριλαμβανομένων των ονομάτων και της έδρας των προσώπων ή των επιχειρήσεων.  Β. Για τις εξαγωγές που προβλέπονται κατά το έτος που έπεται της υποβολής της δηλώσεως:  i) Για το αργό πετρέλαιο της κλάσεως 27.09 του κοινού δασμολογίου:  1. Την προβλεπόμενη ποσότητα σε χιλιάδες μετρικούς τόννους,  2. Τη χώρα παραγωγής του εξαγομένου αργού πετρελαίου,  3. Το ποσοστό των παραδόσεων που πραγματοποιήθηκαν βάσει συμβάσεων διαρκείας μεγαλύτερης του ενός έτους,  4. Τη χώρα προορισμού των εξαγωγών.  ii) Για τα προϊόντα πετρελαίων που υπάγονται στις διακρίσεις 27.10 Α, Β, Γ I και Γ II του κοινού δασμολογίου:  1. Την προβλεπόμενη ποσότητα σε χιλιάδες μετρικούς τόννους,  2. Τη χώρα διυλίσεως των εξαγομένων προϊόντων πετρελαίου,  3. Το ποσοστό των παραδόσεων που πραγματοποιήθηκαν βάσει συμβάσεων διαρκείας μεγαλύτερης του ενός έτους,  4. Τη χώρα προορισμού των εξαγωγών.  iii) Για το φυσικό αέριο που υπάγεται στη διάκριση 27.11 Β II του κοινού δασμολογίου:  1. Την ποσότητα (σε εκατομμύρια m3, 0o και 760 mm Hg),  2. Τη χώρα παραγωγής του εξαγομένου φυσικού αερίου,  3. Το λιμένα εξαγωγής ή το σταθμό παραδόσεως σε περίπτωση μεταφοράς με αγωγούς αερίου,  4. Τη μεγίστη θερμαντική ικανότητα του εξαγομένου φυσικού αερίου (σε Kcal/m3, 0o, 760 mm Hg),  5. Τη χώρα προορισμού των εξαγωγών.       ΠΑΡΑΡΤΗΜΑ II   Ανακοινώσεις προσώπων και επιχειρήσεων προς τα Κράτη μέλη  Οι ανακοινώσεις αυτές περιλαμβάνουν τα ακόλουθα στοιχεία:  I. Για τις εξαγωγές που πραγματοποιήθηκαν κατά τη διάρκεια του ημερολογιακού εξαμήνου που προηγείται της υποβολής της δηλώσεως:  Α. Για το αργό πετρέλαιο της κλάσεως 27.09 του κοινού δασμολογίου:  1. Το όνομα και την έδρα του εξαγωγέως ή της εξαγωγικής επιχειρήσεως,  2. Την ποσότητα σε χιλιάδες μετρικούς τόννους,  3. Την χώρα παραγωγής του εξαγομένου αργού πετρελαίου,  4. Την εμπορική ονομασία του εξαγομένου αργού πετρελαίου,  5. Το όνομα και την έδρα των συμβαλλομένων,  6. Για το σύνολο των εξαγωγών που πραγματοποιήθηκαν βάσει συμβάσεων παραδόσεως διαρκείας μεγαλύτερης του ενός έτους:  i) τη διάρκεια της συμβάσεως,  ii) τη λήξη προθεσμίας,  7. Τη χώρα προορισμού των εξαγωγών.  Β. Για τα προϊόντα πετρελαίου των διακρίσεων 27.10 Α, Β, Γ I και Γ II του κοινού δασμολογίου:  1. Το όνομα και την έδρα του εξαγωγέως ή της εξαγωγικής επιχειρήσεως,  2. Το είδος των εξαγομένων προϊόντων πετρελαίου, σύμφωνα με το κοινό δασμολόγιο, περιλαμβανομένης της περιεκτικότητος σε θείο (% κατά βάρος), εφόσον η τελευταία αυτή πληροφορία είναι διαθέσιμη,  3. Την ποσότητα κάθε προϊόντος σε χιλιάδες μετρικούς τόννους,  4. Τη χώρα διυλίσεως των εξαγομένων προϊόντων πετρελαίου,  5. Το όνομα και την έδρα των συμβαλλομένων,  6. Για το σύνολο των εξαγωγών που πραγματοποιήθηκαν βάσει συμβάσεων παραδόσεως διαρκείας μεγαλύτερης του ενός έτους:  i) τη διάρκεια της συμβάσεως,  ii) τη λήξη προθεσμίας,  7. Τη χώρα προορισμού των εξαγωγών.  Γ. Για το φυσικό αέριο της διακρίσεως 27.11 Β II του κοινού δασμολογίου:  1. Το όνομα και την έδρα του εξαγωγέως ή της εξαγωγικής επιχειρήσεως,  2. Την ποσότητα (σε εκατομμύρια m3, 0o και 760 mm Hg),  3. Τη χώρα παραγωγής του εξαγομένου φυσικού αερίου,  4. Το λιμένα εξαγωγής ή το σταθμό παραδόσεως σε περίπτωση μεταφοράς με αγωγούς αερίου,  5. Τη μεγίστη θερμαντική ικανότητα (Kcal/m3, 0o, 760 mm Hg) II. Για τις εξαγωγές που προβλέπονται κατά το έτος που έπεται της υποβολής της δηλώσεως:  Α. Για το αργό πετρέλαιο της κλάσεως 27.09 του κοινού δασμολογίου:  1. Το όνομα και την έδρα του εξαγωγέως ή της εξαγωγικής επιχειρήσεως,  2. Την προβλεπόμενη ποσότητα σε χιλιάδες μετρικούς τόννους,  3. Τη χώρα παραγωγής του εξαγομένου αργού πετρελαίου,  4. Την εμπορική ονομασία του εξαγομένου αργού πετρελαίου,  5. Το όνομα και την έδρα των συμβαλλομένων,  6. Για το σύνολο των εξαγωγών που πραγματοποιήθηκαν βάσει συμβάσεων παραδόσεως διαρκείας μεγαλύτερης του ενός έτους:  i) τη διάρκεια της συμβάσεως,  ii) τη λήξη προθεσμίας,  7. Τη χώρα προορισμού των εξαγωγών.  Β. Για τα προϊόντα πετρελαίου των διακρίσεων 27.10 Α, Β, Γ I και Γ II του κοινού δασμολογίου:  1. Το όνομα και την έδρα του εξαγωγέως ή της εξαγωγικής επιχειρήσεως,  2. Το είδος των εξαγομένων προϊόντων πετρελαίου, σύμφωνα με το κοινό δασμολόγιο, περιλαμβανομένης της περιεκτικότητος σε θείο (% κατά βάρος), εφόσον η τελευταία αυτή πληροφορία είναι διαθέσιμη,  3. Την προβλεπόμενη ποσότητα κάθε προϊόντος σε χιλιάδες μετρικούς τόννους,  4. Τη χώρα διυλίσεως των εξαγομένων προϊόντων πετρελαίου,  5. Το όνομα και την έδρα των συμβαλλομένων,  6. Για το σύνολο των εξαγωγών που πραγματοποιήθηκαν βάσει συμβάσεων παραδόσεως διαρκείας μεγαλύτερης του ενός έτους:  i) τη διάρκεια της συμβάσεως,  ii) τη λήξη προθεσμίας,  7. Τη χώρα προορισμού των εξαγωγών.  Γ. Για το φυσικό αέριο της διακρίσεως 27.11 Β ΙI του κοινού δασμολογίου:  1. Το όνομα και την έδρα του εξαγωγέως ή της εξαγωγικής επιχειρήσεως,  2. Την ποσότητα (σε εκατομμύρια m3, 0o και 760 mm Hg),  3. Τη χώρα παραγωγής του εξαγομένου φυσικού αερίου,  4. Το λιμένα εξαγωγής ή το σταθμό παραδόσεως σε περίπτωση μεταφοράς με αγωγούς αερίου,  5. Τη μέγιστη θερμαντική ικανότητα του εξαγομένου φυσικού αερίου (Kcal/m3, 0o, 760 mm Hg),  6. Τη χώρα προορισμού των εξαγωγών.